בחדר האמבטיה אנחנו מבקרים, כידוע, הרבה פעמים ביום. העיצוב שלו, האוירה שהוא משדר והנוחות חשובים ביותר על כן, ומהווים חלק משמעותי באיכות חיינו וביצירת מרחב ביתי נוח ומזמין.
חדרי אמבטיה נמצאים בשימושנו לא רק בעת רחצה באמבטיה. מרבית חדרי האמבטיה משמשים גם כחדרי שירותים לשם התארגנות, גילוח, צחצוח שניים בבוקר, וכן לשטיפת פנים או ידיים לאורך היום. בנוסף אנחנו נכנסים לחדר האמבטיה לתיקון מראנו מול המראה ולהתרעננות בין העבודה לסידורים. בבתים רבים חדר אמבטיה מרכזי משרת את רוב בני הבית לאורך שעות היממה. ישנם בתים בהם קיימת הפרדה בין חדר אמבטיה צמוד יחידת הורים ובין חדר האמבטיה המשפחתי, המשמש בעיקר את הילדים שבבית. במקרה כזה תהיה משמעות להתאמת עיצוב חדר האמבטיה עבור השימושים השונים.
לחדרי אמבטיה מרכיבים רבים, ששילוב נכון ומדויק בינהם ייצור נוחות ומרחב נעים.
חדר האמבטיה מחולק לכמה אזורים: אזור הרחצה, אמבטיה או מקלחת, אסלת שירותים, והכיור וסביבתו – שיש, מראה, ארונית. מרכיבים מקובלים נוספים הנם תוספות ואביזרים: מראות, שטיח אמבטיה, מתלים למגבות, סל כביסה, ארונות או מדפים. פרט לכל אלו, יש לקחת בחשבון תאורה נכונה ולשקול אפשרות לפצלה בין האזורים השונים ולהוסיף אפשרות לתאורת לילה זעירה.
מעצבים רבים מרצפים באריחי קרמיקה בשילוב פסיפס או חיפויים מיוחדים כדוגמת אריחים מאוירים או אריחי זכוכית. טרנד עיצובי נוסף הוא ריצוף עץ, במראה חדר סאונה פיני, היוצר משטח נוח, חמים ונעים לדריכה ברגליים יחפות ורטובות. בעת בחירת גוון הריצוף כדאי לקחת בחשבון שבחדר האמבטיה אנו נפטרים מלכלוך וכתמים, ולהמנע מריצוף המבליט זאת. גוונים אופנתיים הם קשת הגוונים הטבעיים – חומים-ירוקים עדינים. בכל ריצוף שתבחרו הקפידו על גימור נגד החלקה.
– אזור הכיור – חברות עיצוב פנים רבות מציגות כיום כיורים ייחודיים, בעלי מראה בלתי שגרתי מבחינת צורה ועומק, המונחים על גבי משטחים דקורטיביים. כך תוכלו למצוא למשל כיורים עגולים או רבועים ושטוחים, ברזים נפרדים ומוגבהים ועוד. אתם יכולים להגיד שלום לאבן דמוית שיש בצבע חול המוכרת מחדרי האמבטיה הישנים, ולהחשף למשטחים העשויים משלל חומרים ושילובים – עץ מגוון, זכוכית חלבית ועוד, נוסף על משטחי שיש איכותיים וצבעוניים. אזורי המידוף והאחסון כוללים ארוניות עשויות עץ או זכוכית, שבהן משולבים מדפי זכוכית ובשילוב עם מראות. ואם במראות ובתאורה עסקינן, הרי שתוכלו לשלב מראות נשלפות או תאורה המצויה בקרבת המראות, כך שייווצר בינהן משחק ועניין.
– אזור הרחצה – אמבטיות במראה המלבני האובאלי של בתי ילדותנו הן מחוץ לאופנה. הכירו את הטרנד הטרי, שלא לאמר – הטרנד הרטוב – אמבטיות עגולות או משולשות, או אמבטיות במראה הקלאסי, הממוקמות במרכז חדר האמבטיה, כאמבטיות מלכים. להשלמת הפינוק ישנן היום אמבטיות בעלות מדפים מובנים, בהם תוכלו להחזיק את כלי הרחצה, או להתפנק עם כוס יין, קערת פירות או ספר. חידוש אופנתי נוסף הוא הצבת האמבטיה על גבי במה מוגבהת או רגליים ייחודיות וכן הוספת מדרגות עליה לאמבטיה. כל אלו יוצרים מראה יוקרתי.
– אזור בית השימוש – אסלות תלויות או אסלות מרחפות, המעניקות תחושת מרחב ונוחות, ניאגרות סמויות ועיצובים גיאומטריים רבועים או עגולים הם כבר טרנדים מוכרים. חידושים בתחום קשורים להעזה בתחום הצבעוניות – אסלות בצבע שחור, למשל. כל העיצובים החדשים והאביזרים הסניטריים עברו בשנים האחרונות ממש מהפכה. בעיצובם השתתפו מתכננים מוסמכים ומעצבים בעלי תואר ראשון, והתוצאות בהחלט מדברות בעד עצמן.
חדרי אמבטיה המעוצבים נכון יכולים לספק לנו רגעי מנוחה באוירת נוחות ופרטיות בתחילת היום או בסופו, ורגעי התרעננות משמעותיים לאורכו. עם מעט תשומת לב, מחשבה ותכנון, גם אתם יכולים להנות מחדר אמבטיה מעוצב ומפנק.
לחנות של בית העיצוב ילון בהרצליה או בבית פנורמה בתל אביב. קודם כל אפשר לקבל שם השראות נהדרות, יש להם מבחר ענק של בדים, כריות, אביזרים לבית, גופי תאורה מיוחדים ובעיקר, הרבה הרבה סברובסקי (מחרוזים וקריסטלים ועד גופי תאורה ענקיים).פשוט תענוג.